
RESUMEN | 
UN ANA DITRABOU | Evelyn Wever- Croes 

Durante fin di siman a tuma luga un acto importante pa Aruba. 
Gobierno di Aruba ta orguyoso di por a firma acuerdo cu CEDE 
Aruba pa traha riba e proyecto di ‘Veilige Barios’. Prome Minister 
Evelyn Wever - Croes Ta gradici Minister Rocco Tjon cu a bin 
cu e iniciativa y Ministernan Xiomara Maduro, Ursell Arends y 
Endy Croes pa a firma e acuerdo cu CEDE Aruba. Y danki na 
Centronan di Bario y demas stakeholders pa e colaboracion. 


Manera cu ta conoci Covid a dal Aruba duro, pero esnan mas 
afecta pa Covid ta muchanan, hende muhenan y grandinan. 
Muchanan mester a keda sin bay scol, hende muhenan mester 
a keda cas pa wak pa muchanan y grandinan a wordo hopi 
isola. Awor cu Aruba ta recuperando mester pone atencion na 
e grupo aki y a traves di e proyecto 'Veilige Barios' lo envolve 
e grupo aki. Prome Minister Wever - Croes a duna di conoce 


cu ora cu el comparti e iniciativa aki na Nacionnan Uni y a 
splica con kier empodera Centronan di Bario, a haya hopi bon 
acohida. E proyecto lo envolve e hobennan pa nan mehora 
den educacion y tin distraccion sano, y lo nos grandinan lo 
wordo envolvi mas den comunidad pa nan ta mas activo y 
menos isola. 


Terminando, Prome Minister Wever - Croes a reconoce y gradici 
tur cu a haci e proyecto posibel. Minister Rocco Tjon cu a kere 
den e proyecto y a traves di su vision, curashi y determinacion 
a haci esaki posibel. Ta gradici demas coleganan Minister 
tambe cu a mira e importancia di e proyecto y a duna e aporte 
na esaki. Un danki special ta bay tambe na CEDE Aruba como 
partner cu hopi experiencia den e tipo di proyectonan aki y 
sin lubida Centronan di Bario y demas stakeholders. “Masha 
Danki y Pabien na henter Aruba cu e proyecto aki." 

RESUMEN [Panou Oduber 


UN ANA DITRABOU IMinister di Turismo y Salud Publico 


Esaki a wordo sigui pa e conferencia “Hunto Contra Malesanan 
Cronico 2022" cu a tuma lugar diabierna atardi den Marriott 
Ballroom. Esaki tabata un conferencia cu a enfoca riba diferente 
topico encuanto e plan nacional di prevencion di malesanan 
cronico no contagiabel (NCD's). E conferencia tabata uno hopi 
importante pa pais Aruba, especialmente pa esnan cu ta traha 
den e sector di cuido medico. E meta di e conferencia tabata pa 
scucha y haya presentacion di e diferente expertonan riba nan 
specialidad denter di e tereno di salud. E comunidad di cuido 
medico na su turno a haya e oportunidad pa haci diferente 
pregunta, intercambia ideanan y informacion. E conferencia 
aki ta un yabi esencial pa cuido medico por avansa y ta mas 
inovativo den cuadro di prevencion. 


E siman aki tabata uno exitoso caminda tabata tin diferente 
evento y actividad cu a tuma lugar den e ramo di salud y cuido. 
Diahuebs a celebra e di 500 pashent cu a tuma bestraling na 
e centro di radioterapia na ImSan. Manera ta conoci na aña 
2018 tabata tin groundbreaking di e proyecto di expansion na 
ImSan pa asina tin un centro di radioterapia y ya caba awe nan 
a celebra e di 500 pashent cu nan a atende. Minister Oduber ta 
bisa cu "sigur esaki ta yena nos cu satisfaction pa por sostene 
y financia e proyecto aki". E mandatario a bisa tambe cu e ta 
sumamente contento y agradecido cu tur e pashentnan aki por 
a wordo atendi na Aruba mes, door di nos mesun expertonan 
y nos mesun ekiponan. 

Finalmente, diasabra mainta Gobernador Suplente sr Agustin 
Vrolijk, hunto cu Minister di Salud sr. Dangui Oduber a inaugura 
e expo “Hunto contra malesnan cronico 2022” cu a tuma 
lugar na centro Deportivo libertador Betico Croes. Presente 
tambe tawata Vice Presidente di Parlamento sr. Raymond 
Kamperveen. Na e expo aki tabata tin diferente profesionalnan 
den e sector medico pa duna tips y informacion di con pa 
biba mas saludabel na munididad cu a bishita. E expo tabata 
consisti di diferente booth caminda por a haña informacion, 
pero tambe hasi test di sucu y preshon. Apart di esaki tabata 
tin booth cu snacks saludabel y tambe diferente smoothies y 
natural juices. 

“Nos ta spera di por sigui organisa e actividadnan aki pa 
concientisa pueblo di Aruba y tambe pa purba crea un 
comunidad mas saludabel y activo. Nos salud ta den nos 
man y hunto nos por bay dilanti. Minister Dangui Oduber 
ta gradici tur persona cu a traha extremadamente duro y 
pone tur nan esfuerso pa hasi e logronan di e siman aki 
posibel. 

Minister Dangui Oduber: 
EXPO HUNTO CONTRA MALESA CRONICO 2022 

Diasabra mainta minister di Turismo у Salud Publico sr. Dangui 
Oduber, conhuntamente cu Gobernador Suplente sr. Agustin 
Vrolijk a haci apertura di e expo “Hunto contra malesnan cronico 
2022” cu a tuma lugar na centro Deportivo libertador Betico 
Croes. Presenta tambe tawata Vice Presidente di Parlamento 
sr. Raymond Kamperveen. 


Na e expo aki tabata tin diferente profesionalnan den e sector 
medico pa duna tips y informacion аі con pa біра mas saludabel. 
E expo tabata consisti di diferente booth caminda por a haña 
informacion, pero tambe bop or a hasi test di sucu y preshon. 
Apart di esaki tabata tin booth cu snacks saludabel y tambe 
diferente smoothies y natural juices. 


Ta importante pa nota cu e expo aki ta parti di e plan nacional di 
prevencion di malesanan cronico no contagiabel (NCD’s). Den 
e plan aki e enfoke pa salud ta riba prevencion por medio di 
biba un bida mas activo y mas saludabel, teniendo acceso na 
diferente tools y tips cu por yuda nos hendenan cu esaki. Aruba 
ta den e poco paisnan rond mundo cu tin un plan nacional di 
prevencion pa e malesanan aki. E meta global ta pa reduci e 
cantidad di mortonan relata cu e malesanan NCD’s cu 1/3 parti 
pa aña 2030. 


“E meta principal ta pa brinda e ciudadanonan di Aruba 
un mihor calidad di bida por medio di ekipa nan cu tools y 
informacion cu nan mester pa nan por biba activo y saludabel, 
teniendo prevencion como un punto di enfoce y yabi pa evita 
complicacionnan a consequencia di esaki. Prevencion no 
solamente ta importante pa evita malesa y complicacion pero 
siguramente ta aporta na un bon calidad di bida. E ta e yabi pa 
sigura un futuro sano y prospero”, segun e mandatario. 


Hopi minister di salud den pasado a usa e palabra prevencion 
pero minister Oduber ta poniendo accionan tras di palabranan 
pa asina percura pa tin financiamento pa proyectonan di 
prevencion. 

Finalmente Minister Dangui Oduber ta gradici tur persona cu a 
pasa bishita e expo "Hunto Contra Malesnan Cronico 2022”. Un 
danki special na e team di Plataforma di Salud, Departamento 
di Salud Publico y Ministerio di Turismo y Salud Publico, y 
tambe tur organisacion cu tabata presente cu nan booth na 
e expo, kendenan a traha extremadamente duro y a pone tur 
nan esfuerso pa hasi e expo aki bira un realidad. 

Geoffrey Wever 


Minister di Asunto Economico, 


RESUMEN 


UN ANA DITRABOU 


Comunicacion y Desaroyo Sostenibel 


CUMPLIENDO CU COMPROMISO PA 


ELIMINA RED-TAPE 


Como Minister di Asuntonan Economico, un di e top 
prioridadnan tabata pa trece un cambio na e vestigingsbeleid, 
y asina reduci rekisitonan y simplifica e proceso pa habri un 
negoshi, asina conoci como “red-tape”, minister Geoffrey 
Wever a menciona durante un conferencia di prensa diahuebs, 
22 di september. Minister Wever ta contento cu despues di 
1 aña den gobernacion, e ta introduci un Vestigingsbeleid 
completamente modernisa, simplifica y digitalisa, caminda a 
reduci e tempo di espera pa un permiso. 


Pa hopi aña comerciantenan, entrepreneurs y start-ups 
tabata encontra contratiempos den e proceso di haya permiso 
pa habri un negoshi. Pa hopi aña profesionalnan local y 
internacional a vocifera cu e condicionnan burocratico pa habri 
un negoshi ta stroba progreso economico di Aruba. Desde 
cu Minister Wever a asumi e responsabilidad como Minister 
di Asuntonan Economico, a revisa tur e rapportnan traha pa 
profesionalnan y Minister Wever a pidi input di tur stakeholders 
over sugerencianan pa elimina “red-tape”. 

Е meta di е modernisacion аі е maneho ра permiso di negoshi, 
e asina yama Vestigingsbeleid, ta pa: elimina “red-tape’, 
stimula mas negoshi pa habri na Aruba y asina crece Aruba 
su economia y crea inversion, cuponan di trabou nobo, spin- 
off economico y aumento di entrada pa caha di gobierno. E 
maneho pa permiso di negoshi lo drenta na vigor entrante 1 
oktober 2022. 


E cambionan principal dene Vestigingsbeleid 2022 ta: reduccion 
di “red-tape”, digitalisacion completo, ampliacion di categoria 
di persona cu no mester pidi un permiso mas, stimula inversion 
den centro di Oranjestad y San Nicolas, stimula diversificacion 
di Aruba su economia atraves di e “six promising sectors”, 
duna companianan chikito posibilidad pa establece den nan 
cas (zona residencial) y introduci pa prome biaha principionan 
di sostenibilidad den e maneho. 

Minister Geoffrey Wever: “Mi ta spera cu e tipo di cambionan 
structural na maneho di permiso ta duna comercio animo pa 
sigui inverti, traha y haci negoshi. Economia di Aruba mester 
di mente creativo y e espirito empresarial di nos hendenan!” 

"VEILIGE 
Diadomingo atardi, a presencia un multitud di hende, na e 
feria social informativo organisa pa Ministerio di Husticia 
y Asuntonan Social, cu a bini pa asina ricibi informacion 
for di diferente profesionalnan den e veld social, y alabes 
a disfruta di e monstertrucks, facepainting y sin lubida e 
tremendo presentacion di nos heroenan di cambio esta "Mi 
Mesun Heroe", pues un evento exitoso. Banda di esaki, a 
firma tambe un acuerdo cu CEDE Aruba caminda Gobierno di 

Aruba а compromete ра е proximo cinco añanan, ра garantisa 
си fondonan lo wordo aloca debidamente ра е proyecto di 
"veilige barios" pa asina trece mehoracion na nos centronan 
di bario pero tambe mehoracion den e calidad di bida di cada 
ciudadano. 


Durante e evento social aki, Gobierno di Aruba a firma e 
addendum cu CEDE Aruba pa di e forma aki inicia cu e 
proyecto di “veilige barios”. Un proyecto cu lo enfoca riba tres 
pilar sumamente importante pa e parti di Asuntonan Social, 
pero tambe pa e parti di Husticia. Segun minister di Husticia y 
Asuntonan Social Sr. Rocco Tjon a indica cu e ta importante 
pa percura cu tur stakeholder tin un bos tambe den eleva 
siguridad den nos barionan y pa e motibo aki e prome pilar 
ta pa crea conscientisacion y responsabilidad serca tur e 
stakeholders y dunanan participacion tambe. E di dos pilar ta 
e parti di infrastructura, e ta hopi importante pa e infrastructura 
di nos barionan ta mas miho pa di e forma ey e por ta mas 
“safe” tambe pa nos muchanan. Den cuadro di esaki, ya caba 
a aproba e proyecto di iluminacion pa e districto di San Nicolas, 
caminda ta bay bin 198 punto di luz extra den e periodo nos 
dilanti. 

E firmamento di e addendum conhuntamente cu CEDE Aruba 
tawata pa duna contenido na e di tres pilar, cual lo percura 
pa tur centro di bario haya mas fondo. Den e caso aki CEDE 
Aruba hunto cu Gobierno di Aruba a compromete pa alrededor 
di dos miyon florin, pa asina por tin mucho mas actividadnan 
den tur nos centronan di bario. Esaki lo brinda mas oportunidad 
na nos hobennan, den forma cu nan lo tin mas oportunidad pa 
participa den programanan deportivo, artesanal y musical pero 
tambe programananan cu ta enfoca riba ensafiansa. 


E mandatario a expresa cu e ta sumamente contento cu e 
apoyo cu el a ricibi di colega Minister di Transporte, Integridad, 
Naturalesa y Cuido di Grandinan Sr. Ursell Arends, pa di e 
forma ey tambe por enfoca riba programanan pa nos adultonan 
mayor. Tambe satisfecho di por conta cu apoyo di colega 
Minister di Deporte y Enseñansa Sr. Endy Croes, pa asina 
por enfoca mas aun riba programanan deportivo como tambe 
programanan di enseñansa. Sin lubida, e proyecto aki ta wordo 
carga door di henter Gabinete Wever-Croes II, pa cual motibo 
ta gradici Prome Minister Sra. Evelyn Wever-Croes tambe. 


Por ultimo e mandatario a gradici e centronan di bario, 
directivanan di e organisacionnan di barionan cu ta forma parti 
di e proyecto aki. Ta trata di un paso concreto den e direccion 
corecto pa di e forma aki nos restructura e manera con e 
centronan di bario ta brinda actividadnan na nos muchanan. 
A conta cu hopi cooperacion di tur partner e simannan tras di 
lomba pa a yega e momento aki y proximo luna lo yega e punto 
caminda CEDE Aruba conhuntamente cu e centronan di bario 
lo firma e MOU pa di e forma ey percura cu e organisacion 
interno di e centronan di bario ta mucho mas efectivo y eficiente. 
Un danki sin mas na CEDE Aruba cu a brasa e proyecto aki 
pa asina hunto cu pais Aruba y Gobierno di Aruba por trece 
contenido real na e proyecto di veilige barrios. 

UN ANA DITRABOU | Minister di Enseñansa y Deporte 


MINISTER ENDY CROES A PRESENCIA 
UNESCO KICK-OFF CEREMONY 

Diaranson atardi Minister Endy Croes a presencia un bunita 
ceremonia na International School of Aruba. Na una cu 
alumnonan a presenta diferente temanan importante mara 
na Agenda 2030 di Nacionnan Uni. E 17 metanan mundial di 
desaroyo sostenibel. Durante e atardi ameno UNESCO ARUBA 
a anuncia cu Aruba conoce 4 scol cu awo ta oficialmente ta 
miembro di UNESCO Associated Schools Project Network 
(ASPnet) esta: International School of Aruba, EduCampus 
Aruba Prinses Amalia Basisschool y Colegio Hilario Angela. FO 
Como scol di UNESCO e alumnonan ta cera conoci cu e 17 ic siated 
metanan mundial di desaroyo sostenibel y ta sifia con pa yuda 
Aruba pa ta mas sostenibel. Scolnan cu ta parti di ASPnet 
ta pro-activo riba e topiconan manera desaroyo sostenibel, 
'global citizenship', derechonan humano, cultura y diversidad! 
Minister Endy Croes ta felicita UNESCO, e scolnan como 
tambe e alumnonan, maestro y mayornan cu e logro aki! 

Minister Endy Croes: 


E DI 500 PASHENT A FINALISA SU TRATAMENTO 
DI RADIO TERAPIA CU EXITO NA IMSAN 


Diahuebs merdia Minister Endy Croes hunto cu colega Minister 
Dangui Oduber, Rocco Tjon, Xiomara Maduro y cu miembronan 
di coalicion tabata presente na Instituto Medico San Nicolas 
(ImSan) unda cu a celebra ‘Ring Bell Ceremony’. Invitadonan 
presente a presencia e momento emocionante unda cu e di 
500 pashent a finalisa su tratamento di radioterapia cu exito 
na Aruba mes. Sr. Walter Richardson a caba cu su tratamento 
exitosamente. Como tradicion sr. Richardson a zona e 
campana. 


Un proyecto exitoso cu Gabinete Wever — Croes a kere aden. 
Na luna di april 2021 aloca fondonan pa amplia e cantidad 
di tratamentonan pa pashentnan, a adkiri varios ekipo y 
instrumento medico, apartatonan ultra moderno cu no tabata 
disponibel na Aruba y awor e proyecto ta dunando su fruto. Esaki 
a significa cu pashentnan residencia aki na Aruba no mester 
bai mas den exterior pa haci e tratamento di radioterapia, nan 
por keda na Aruba mes den su seno familiar. Na mes momento 
esaki a reduci е costonan di AZV pa cu pashentnan cu ta wordo 
manda den exterior pa tratamento di radiologia. Palabranan di 
pabien na sr. Richardson, na colega Minister Dangui Oduber, 
Dr. Joel Rajnherc y ekipo di profesionalnan di IMSAN cu ta 
haci e tratamento na Aruba posibel. Danki ImSan! 

UN ANA DITRABOU | Minister di Labor, Energia y Integracio 


MINISTER GLENBERT CROES HUNTO CU MINISTER 
PLENIPOTENCIARIO JOSELYN CROES A REUNI CU 
"OFAC" y "DEPARTMENT OF TREASURY" 


NA WASHINGTON 
ARUBA TA BUSCANDO SOLUCION PA REGULA PRIJS DI AWA Y CORIENTE 


y AAA 
“Costo di bida na Aruba y mundo henter ta haltisimo y ta 
nos tarea como gobierno pa haci nos maximo esfuerso pa 
nos por baha tur e aspectonan di costo di bida cu ta afecta 
nos comunidad.” 


Minister di Energia sr Glenbert Croes hunto cu Minister 
Plenipotenciario na Washington sra Joselyn Croes a reuni cu 
representantenan di diferente departamentonan di gobierno 
Mericano. E meta di e reunionnan aki ta pa pidi gobierno 
Mericano consideracion, comprension y apoyo pa cu e peticion 
di gobierno di Aruba pa FSMA/RDA por cumpra e “heavy fuel 
oil” for di Venezuela. 


Aruba mescos cu mundo henter ta pasando door di temponan 
dificil door di e crisis energetico aki, a causa di e guera entre 
Rusia y Ukraina. Prijs di petroleo ta halto y ta pone cu prijsnan 
di otro combustibel tambe ta subi incluyendo e “heavy fuel oil” 
cu FSMA/RDA mester cumpra pa bende cu WEB ARUBA NV, 
aumentando asina e prijs di awa y coriente cu ta afectando nos 
comunidad y economia fuertemente. 


E motibo cu Aruba ta acerca Merca cu e peticion specificamente 
pa cumpra e “heavy fuel oil” aki di Venezuela ta pasobra tin 
indicacion cu e descuento riba “heavy fuel oil” cu gobierno di 
Aruba por haya di Venezuela ta asina grandi cu por yuda baha 
e prijs di awa y coriente. Esaki lo duna e comunidad di Aruba 
un alivio pa e proximo 30 lunanan aki mientras Eagle LNG 
ta implementando su proyecto pa asina WEB switch pa gas. 
Unabes cu WEB no ta depende di “heavy fuel oil” mas, prijs di 
awa y coriente lo baha permanentemente. 


Minister Glenbert Croes a expresa cu e reunionnan na 
Washington tabata positivo y kier a gradici sra Joselyn 
Croes y su team na Embahada di Hulanda na Washington 
pa a organisa e reunionnan aki. E reunionnan preparatorio a 
cuminsa di Aruba caba y cu e staff di Embahada di Hulanda 
cu ta apoyando Aruba. Esaki sigur ta haci un diferencia grandi 
pa un isla chikito manera Aruba, cu apoyo di e Plataforma di 
Reino Hulandes, lo tin e forsa y oportunidad pa e solicitud di 
gobierno di Aruba haya oido na Merca. 


Minister Glenbert Croes lo ta den reunion/comunicacion cu 
e Embahada di Hulanda na Washingon pa asina hunto cu 
Minister Plenipotenciario traha riba loke ta e solicitud via e 
canalnan diplomatico. Conseho di Minister lo wordo informa 
prome cu e solicitud bay pa e gobierno Americano. 


Gobierno ta consciente cu e necesidad pa baha prijs di awa 
y coriente ta urgente. Pa varios luna WEB, ELMAR y Utilities 
a absorba e aumentonan di prijs di awa y coriente hincando e 
companianan estatal den un situacion financiero hopi dificil. 


“Costo di bida na Aruba y mundo henter ta haltisimo y ta nos 
tarea como gobierno pa haci nos maximo esfuerso pa nos 
por baha tur e aspectonan di costo di bida cu ta afecta nos 
comunidad.” Minister Glenbert Croes a expresa. 

Encuentro y reunion cu Embahador di Hulanda na Washington Sr. Andre Haspels e se 


Reunion cu OFAC - Department of Treasury 


Reunion cu Department of State & ogre 


Reunion na Department of State 


Reunion cu SHELL pa proyecto Hydrogeno dy Ya 


Reunion cu Representantenan di Embahada di Ecuador 

TRIPARTIET CURACAO, ST. MAARTEN Y 
ARUBA PA CU IPKO 


E delegacionnan di Staten di Curacao, St. Maarten y Aruba 
a tene awe 26 di september un encuentro tripartiet como 
preparacion pa e reunionnan di IPKO cu lo tuma lugar e siman 
aki hunto cu parlamentarionan di Eerste y Tweede Kamer. 

E encuentro na comienso a conta cu presencia di Minister 
Plenipotenciario Suplente di Aruba mr. Ady Thijsen y Minister 


Plenipotenciario di St. Maarten Rene Violenus. 


E programa a cuminsa cu presentacion di Raad van State door 
di e staatsraad pa Curacao Paul Comenencia, e staatsraad 
pa St. Maarten Maria van der Sluis-Plantsz y e staatsraad pa 
Aruba Milly Schwengle. 

STEAM & 
INNOVATION 


Fun Activity Program 


Robotics, Bridge building, AGES 
Volcano making, Lego 7-10 


Stopmotion Video, and much 
OKTOBER 


more! 

8:30 am - 12:30 pm 


IMELDA 
KLEUTERSCHOOL 

Goberna- Crisis tras di crisis, 


reto tras di reto 
Cu hopi determinacion, fe y trabou duro, 
Gabinete Wever - Croes ll ta trahando pa 
recupera nos dushi isla Aruba. 
Gobierno no por haci esaki su so y ta conta cu 
sosten di comunidad pa hunto nos lanta 


Araba 


